Ratanija
Ratanija (Krameria) – keimerūniečių (Zygophyllales) eilės, monotipinės ratanijinių (Krameriaceae) šeimos augalų gentis. Jai priklauso apie 18 rūšių, paplitusių Amerikoje (daugiausia atogrąžų srityse). Tai nedideli daugiamečiai krūmai, žydintys raudonais, rausvais žiedais. Ratanijų šaknys pasižymi biologiškai veiklia medžiaga – ratanine rūgštimi. Ji naudojama gerklei skalauti, stabdyti kraujavimą, viduriavimą, taip pat kaip vyno dažiklis.